b'\n_START_ARTICLE_\nGerland stadionas\n_START_SECTION_\nIstorija\n_START_PARAGRAPH_\n1910\xc2\xa0m. Liono meras \xc3\x89douard Herriot pasi\xc5\xabl\xc4\x97 statyti \xc4\xafvairios paskirties stadion\xc4\x85 su b\xc4\x97gimo takeliais bei velodromu. 1912\xc2\xa0m. buvo patvirtintas stadiono projektas. Architektui Tony Garnier buvo pavestas dizaino ir konstrukcijos projektas. Statyb\xc5\xb3 darbai buvo prad\xc4\x97ti 1914\xc2\xa0m., su viltimi pabaigti statyti iki Pasaulin\xc4\x97s parodos. D\xc4\x97l Pirmojo pasaulinio karo darbai buvo laikinai sustabdyti. Prat\xc4\x99sti 1919\xc2\xa0m., po met\xc5\xb3 stadionas buvo visi\xc5\xa1kai funkcionalus._NEWLINE_Stadionas tur\xc4\x97jo dvira\xc4\x8di\xc5\xb3 takelius, bet v\xc4\x97liau jie buvo pa\xc5\xa1alinti tam, kad b\xc5\xabt\xc5\xb3 padidintas viet\xc5\xb3 skai\xc4\x8di\xc5\xb3 iki 50 000. Po 1984\xc2\xa0m. renovacijos architektas Rene Gagis prived\xc4\x97 stadion\xc4\x85 iki UEFA Euro 1984 standart\xc5\xb3. Buvo sukonstruotos Jean Bouin ir Jean Jaur\xc3\xa8s trib\xc5\xabnos. Taip pat buvo renovuotas XVI pasaulio futbolo \xc4\x8dempionatui. FIFA nutarimu, tarptautin\xc4\x97ms var\xc5\xbeyboms skirti stadionai turi b\xc5\xabti s\xc4\x97dimi. \xc5\xa0iaurin\xc4\x97 ir pietin\xc4\x97 trib\xc5\xabna buvo beveik perstatytos, b\xc4\x97gimo takeliai pa\xc5\xa1alinti, viet\xc5\xb3 skai\xc4\x8dius suma\xc5\xbeintas iki 40 500.'